open-index/open-wikipedia-markdown huggingface dataset:
Kening David

* David fan Israel, fan ±1010 oant ±970 kening fan Israel (ynkl. Juda)
----
* David I fan Abessynje, fan 1382 oant 1413 keizer fan Abessynje
* David II fan Abessynje, fan 1507 oant 1540 keizer fan Abessynje
----
* David I fan Ibearje, fan 876 oant 881 kening fan Ibearje (Georgje)
* David II fan Ibearje, fan 923 oant 937 kening fan Ibearje (Georgje
* David III fan Ibearje, fan 978 oant 1000 kening fan Ibearje (Georgje)
* David IV fan Georgje (David de Bouwer), fan 1089 oant 1125 kening fan Georgje
* David V fan Georgje, fan 1154 oant 1155 kening fan Georgje
* David VI fan Georgje, fan 1245 oant 1293 kening fan Georgje
* David VII fan Georgje, fan 1247 oant 1259 kening fan Georgje
* David VIII fan Georgje, fan 1293 oant 1311 kening fan Georgje
* David IX fan Georgje, fan 1346 oant 1360 kening fan Georgje
* David X fan Kartly, fan 1505 oant 1525 kening fan Kartly (yn Georgje)
----
* David I fan Imereesje, sjoch David IV fan Georgje
* David II fan Imereesje, fan 1784 oant 1789 en fan 1790 oant 1791 kening fan Imereesje (yn Georgje)
----
* David I fan Kacheesje, fan 1569 oant 1602 kening fan Kacheesje (yn Georgje)
* David II fan Kacheesje, fan 1709 oant 1722 kening fan Kacheesje (yn Georgje)
----
* David I fan Klardzjety, fan 900 oant 943 kening fan Klardzjety (yn Georgje)
* David II fan Klardzjety, fan 988 oant 993 kening fan Klardzjety (yn Georgje)
----
* David I fan Loary, fan 989 oant 1048 kening fan Tasjir-Dzoraget (yn Armeenje)
* David II fan Loary, fan 1089 oant 1118 kening fan Tasjir-Dzoraget (yn Armeenje)
----
* David I fan Skotlân, fan 1124 oant 1153 kening fan Skotlân
* David II fan Skotlân, fan 1329 oant 1371 kening fan Skotlân
----
* Kalākaua (berne David Laʻamea Kamanakapuʻu Mahinulani Nalaiaehuokalani Lumialani Kalākaua), fan 1874 oant 1891 kening fan Hawaï
Montana (betsjuttingsside)

"**Montana**" hat yn de Wikipedy ferskate betsjuttings:

* Montana, ien fan 'e 50 steaten fan 'e Feriene Steaten fan Amearika

## Oare betsjuttings
### Geografy
#### Feriene Steaten
;plakken
* Montana (Arkansas), in plak yn 'e Amerikaanske steat Arkansas
* Montana (Kansas), in plak yn 'e Amerikaanske steat Kansas
* Montana (Nij-Jersey), in plak yn 'e Amerikaanske steat Nij-Jersey
* Montana (Wiskonsin), in plak yn 'e Amerikaanske steat Wiskonsin
* Montana City (Montana), in plak yn 'e Amerikaanske steat Montana
;gebieten
* Montana (distrikt), in distrikt (*town*) yn 'e Amerikaanske steat Wiskonsin
* Episkopaalsk bisdom Montana, in bisdom fan 'e Episkopaalske Tsjerke yn 'e Feriene Steaten fan Amearika dat de steat Montana beslacht 
#### Oare lannen
* Montana (provinsje), in provinsje fan Bulgarije
** Montana (gemeente), in gemeente yn dy provinsje
*** Montana (Bulgarije), in plak yn dy gemeente
* Montana (Switserlân), in gemeente yn it Switserske kanton Wallis
* Montana Reservaat 139, in Yndianereservaat by Hobbema, yn 'e Kanadeeske provinsje Alberta

### Ferfier
* Chevrolet Montana, in model fan it automerk Chevrolet 
* Pontiac Montana, in model fan it automerk Pontiac
* Montana Austria, in opdoekte Eastenrykske loftfeartmaatskippij

### Films
* ''Montana'' (film út 1950), in Amerikaanske film út 1950
* ''Montana'' (film út 1998), in Amerikaanske film út 1998
* ''Montana'' (film út 2014), in Britske film út 2014

### Muzyk
* Montana (band), in Australyske band
* ''Montana'' (steatsliet), it steatsliet fan Montana
* ''Montana'' (liet fan Frank Zappa), in liet fan Frank Zappa út 1973
* ''Montana'' (liet fan John Linnell), in liet fan John Linnell út 1999

### Oar
* Montana Earste Naasje (*Montana First Nation*), in Yndiaanske stamme-organisaasje fan 'e Kry (*Cree*), yn Alberta
* 797 Montana, in asteroïde
Absalom

**Absalom** (Hebriuwsk: אַבְשָלוֹם) wie neffens it Alde Testamint de tredde soan fan kening David. 

Absalom waard berne yn Hebron. Syn mem wie Maäka, de dochter fan kening Talmai fan Gesjûr. Yn it hiele Israel wie der neffens de Skrift gjin man sa kreas as Absalom. Absalom sels hie ek in tige kreaze frou, mei wa't er neffens 2 Samuël 14:27 trije soannen hie en ien dochter, dy't krekt as syn suster Tamar hiet. Yn 2 Samuël 18:18 is te lêzen dat Absalom by syn libben in tinkstien foar himsels oprjochte, om't hy gjin soan hie dy't syn namme hie. Dêrút kin opmakke wurde dat de soannen fan Absalom al op jonge leeftyd stoarn binne.     

## De bruorremoard

Om't Absaloms healbroer Amnon syn folle suster Tamar tenei kaam en ferkrêfte hie, naam Absalon twa jier letter wraak. Absalom nûge Amon mei oare soannen fan David út op in feest en liet him deadzje, sadree't Absalom fleurich fan 'e wyn wie. Nei de bruorremoard moast Absalom nei syn pake Talmai flechtsje, de kening fan Gesjûr. It duorre trije jier ear't de legeroanfierder Joäb David beprate koe om Absaloms weromkommen ta te stean. David stelde dêrby as betingst, dat Absalom nei syn eigen hûs gean moast en him net ûnder eagen komme mocht. It duorre doe nochris twa jier ear't David Absalom wer ûntfange woe.

## Absalom rebellearret
Absalom brûkté syn tiid yn Jeruzalim om yn 'e geunst te kommen by it folk om David skielk fan de troan te stjitten. Sa hold Absalom minsken oan dy't ûnderweis nei de kening wienen om rjochtspraak. Absalom warskôge har dan dat der by de kening net ien wie, dy't nei harren klachten harkje soe en hold har foar hoe goed hy it wol net dwaan soe as rjochter fan it lân. Nei't Absalom him fersekere hie fan genôch stipe ûnder de Israeliten, gyng Absalom nei Hebron om dêrút wei de opstân te organisearjen. Doe't it ôfsprutsen sein jûn waard ta de opstân, wie David twongen om Jeruzalim te ferlitten. Hy liet de Arkyt Chûsai bliuwe om as spion yn Absaloms kringen te ynfiltrearjen. Achitofel, ien fan Davids adviseurs dy't nei Absalom oerrûn wie, moedige Absalom oan om David noch ûnder syn flecht oan te fallen, mar Chûsai wist Absalom der fan te oertsjûgjen om mear tiid te nimmen foar it formearjen fan in grutter leger. Dat joech David de tiid om syn troepen ta te rieden foar de kommende striid mei Absalom.

## De dea fan Absalom
Yn 'e tichte bosken fan Efraïm kamen de legers fan David en Absalom foar inoar oer te stean. De slach ferrûn yn it foardiel fan David en it leger fan Absalom waard ynmakke. Absalom besocht op in ezel fuort te kommen, mar de lange hierren fan Absalom bleaunen oan in tûke fan in beam hingjen, wylst syn ezel trochdraafde. Machteleas hong Absalom dêr en al gau wiene de mannen fan David dêr ek. En alhoewol't David út noch yn net woe dat Absalom grut kwea oandien waard, skeat Joäb Absalom trije pylken troch it hert. 

It berjocht dat Absalom it net oerlibbe hie, dompele David yn djippe rou. Fûleindich skriemde de kening "Myn soan Absalom, myn soan, myn soan Absalom, wie it mar sa dat ik yn dyn plak stoarn wie".

## Boarne
* De Bibelboeken 1 Samuël en 2 Samuël.
Amnon

**Amnon** wie yn it Alde Testamint van 'e Bibel de âldste soan fan kening David. Fan Amnon is net folle bekend. Hy waard berne yn Hebron en syn mem wie de út Jizreël stammende Achinoäm. As earste soan fan kening David wie Amnon de troanopfolger. Amnon kaam lykwols nea op 'e troan en bleau yn 'e neitins de persoan dy't syn healsuster Tamar te nei kaam en ferkrêfte. 

## De ferkrêfting fan Tamar
Neffens 2 Samuël 13 barde it dat Amnon ferlangst krige nei syn kreaze healsuster Tamar. Dat waard sa slim, dat hy der raar fan wie. Yn 'e strang fan inoar skieden paleisromten koe Amnon net samar kontakt ha mei Tamar. Dêrom joech syn neef Jonadab him de rie om op bêd te gean en him siik te hâlden. As kening David dan komme soe te sjen, dan koe Amnon syn heit freegje Tamar te stjoeren, sa't hja foar him in miel klearmeitsje koe. It plan slagge en de kening joech tastimming.

Sa kaam Tamar yn 'e fertrekken fan Amnon om iten foar him te meitsjen en doe't it ree wie brocht hja it nei de yn bêd lizzende Amnon. Amnon die doe in ûnfatsoenlik foarstel en frege har by him lizzen te gean. De skrokken Tamar seach har penibele sitewaasje yn en besocht noch te ûnderhanneljen mei Amnon: as hy no ris mei de kening prate soe, dan soe de kening him fêst neat wegerje. Mar Tamar's taktyk die gjin fertuten, Amnon grypte Tamar en misbrûkte har. Fuortendaliks nei de misdied bekrûpte Amnon in gefoel fan walging foar syn healsuster en hy liet har alhiel oerstjoer syn fertrekken útsette.

Tamar fûn treast by har broer Absalom. Doe't de kening fan it foarfal hearde wie er sa lilk as in sage, mar hy ûndernaam fierder neat tsjin Amnon.      

## De dea fan Amnon

Der gyngen twa jier foarby sûnder dat der wat barde. Mar doe't de skiep yn Baäl Chazor knipt wurde moast, like dat Tamar's broer Absalom in moaie gelegenheid om mei de troch him hate Amnon ôf te weven. Hy liet in feest organisearje en krige fan 'e kening tastimming dat de keningssoannen it feest bywenje mochten. It feest rûn lykwols wat oars as de keningssoannen tocht hiene, want Absalom hie syn mannen opdracht jûn om Amnon tidens it feest te deadzjen. Doe't Amnon fleurich genôch wie fan 'e wyn, sloegen hja ta en fermoarden Amnon. Nei twa jier hie Absalom wraak nommen op it ûntearjen fan syn suster.
Súd-Karolina (betsjuttingsside)

"**Súd-Karolina**" of "**South Carolina**" hat yn de Wikipedy ferskate betsjuttings:

* Súd-Karolina, ien fan 'e 50 steaten fan 'e Feriene Steaten fan Amearika
* Provinsje Súd-Karolina, de Britske koloanje dêr't de Amerikaanske steat út fuortkommen is
* Republyk Súd-Karolina, in ûnôfhinklik (mar net erkend) lân, dat bestie fan 20 desimber 1860, doe't Súd-Karolina him ôfskate fan 'e Feriene Steaten, oant 8 febrewaris 1861, doe't it opgie yn 'e Konfederearre Steaten fan Amearika
Yellowstone

## Geografy
* Nasjonaal Park Yellowstone, in ferneamd nasjonaal park yn de Feriene Steaten
* Yellowstone (Alberta), in plak yn 'e Kanadeeske provinsje Alberta
* Yellowstone (Indiana), in plak yn 'e Amerikaanske steat Indiana
* Yellowstone (Wiskonsin), in plak yn 'e Amerikaanske steat Wiskonsin
* Yellowstone (rivier), in rivier yn 'e Amerikaanske steaten Wyoming en Montana
* Yellowstone-wetterfal, in wetterfal yn 'e rivier de Yellowstone
* Yellowstone-mar, in mar yn 'e Amerikaanske steat Wyoming
* Yellowstone-kaldeara, de grutste superfulkaan fan Noard-Amearika

## Films en telefyzje
* ''Yellowstone'' (film), in Amerikaanske film út 1936, dy't spilet yn it nasjonaal park
* ''Yellowstone'' (dokumintêresearje), in bekroande Britske dokumintêresearje oer it nasjonaal park, út 2009
* ''Yellowstone'' (Amerikaanske telefyzjesearje), in Amerikaanske neo-westernsearje dy't úteinset is yn 2018

## Skiednis
* Yellowstone-ekspedysje (1818), in Amerikaanske ûntdekkingstocht yn it westen fan Noard-Amearika yn 1818, ek wol de Sloane-Atkinson-ekspedysje neamd
* Yellowstone-ekspedysje (1873), in Amerikaanske militêre ekspedysje nei Montana mei as doel it útsykjen fan in gaadlike rûte foar de Northern Pacific Railroad
Osterspai

**Osterspai** (foarhinne: *Osterspey*) is in gemeente yn de Rhein-Lahn-Kreis yn de Dútske dielsteat Rynlân-Palts. Osterspai is in plak yn de ferbânsgemeente Loreley.

## It besjen wurdich
* It ûnderste diel fan de toer fan de katolike *Pfarrkirche St. Martin* datearret út de 12e iuw. De achthoekige boppebou waard yn 1837-1838 tafoege. It skip fan de tsjerke is in nijbou út 1778-1779; it koar waard yn 1954 oanboud. De ynrjochting fan de tsjerke is gruttendiels 18e-iuwsk. 
* It froegere wetterkastiel mei in fjouwer ferdjippings tellende wentoer stamt út de 14e iuw. Yn 1673 bestie it kastiel mei de gebouwen noch, mar dêrfan bleau allinnich de wentoer oer. De oanbou yn fakwurkstyl stamt út 1910. 
* De *Sankt-Jakobuskapelle* út de 13e iuw wie ea oan Petrus wijd. De kapel is in rjochthoekige sealtsjerkje fan twa ferdjippings. Yn de boppeferdjipping binne 13e-iuwske fresko's bewarre bleaun. 
* Osterspai is ryk oan fakwurkhuzen, dy't fral yn de 18e iuw boud waarden.
* Boppe it doarp stiet it jachtslot *Liebeneck*.

## Ofbylden

2022 Osterspai, Sint-Martinustsjerke.jpg|*De Sint-Martensjerke*
Osterspai April 134.JPG|*Alde pastorij*
2022 Osterspai, fakwurkhûzen oan de Rheinuferstraße en de Kirchstraße.jpg|*Rheinuferstraße/<br>Kirchstraße*


Ospay008.jpg|*Fakwurkhuzen oan de Hauptstraße*
Osterspai, Sint Jacobskapel.jpg|*De letromaanske Jakobuskapel*
2022 Osterspai, fakwurkhûs oan de hoeke fan de Hauptstraße en de Breitenstraße.jpg
Kreupel Hart

**Kreupel Hart** (Ingelsk: *Lame Deer*; op 'e noardlike Grutte Flakten (Feriene Steaten), 18?? – Lame Deer (Montana), 7 maaie 1877) wie in opperhaad fan 'e Lakota, in Yndiaansk folk fan 'e Grutte Flakten fan Noard-Amearika. Hy waard benammen bekend troch syn dielname oan 'e ferneamde Slach oan de Little Bighorn, yn 1876, wêrby't in Yndiaanske koälysje de Amerikaanske kavalery in ferpletterjende nederlaach tabrocht.

## Libben
Kreupel Hart waard yn 'e earste helte fan 'e njoggentjinde iuw berne yn it noardlike diel fan 'e Grutte Flakten fan Noard-Amearika, mooglik yn 'e Dakota's, Nebraska, Wyoming of Montana. Hy wie in foaroansteand opperhaad fan 'e Wakpokinyan-troep, dy't ta de Minnikonzjû-stamme fan 'e Lakota-Sû hearde.

Fan 1866 oant 1867 focht Kreupel Hart mei yn 'e Oarloch fan Reade Wolk, wêrby't de Lakota en harren bûnsgenoaten, de Noardlike Sjajinnen en de Noardlike Arapaho, besochten om it Amerikaanske Leger te ferdriuwen út 'e forten dy't it tsjin 'e ferdraggen yn by it Bozeman Trail lâns boud hie. Hoewol't se yn dy opset slaggen, wie Kreupel Hart in tsjinstanner fan it twadde Ferdrach fan Fort Laramie, dat in ein oan dy oarloch makke. Hy seach nammentlik yn dat de Amerikanen har net oan har ûnthjitten hâlde soene, sa't se dat ek yn it ferline net dien hiene.

Under de Grutte Sû-Oarloch fan 1876, dy't útbriek om't de Amerikanen har yndie neat gelegen lizze lieten oan it Ferdrach fan Fort Laramie, focht Kreupel Hart op 25 en 26 juny 1876 mei yn 'e ferneamde Slach oan de Little Bighorn, wêrby't de Yndianen fiif kompanjyen fan it Amerikaanske 7e Kavaleryrezjimint fan luitenant-kolonel George Armstrong Custer besingelen en oan 'e lêste man ta útrûgen. Op 7 maaie 1877 wied er ek oanwêzich by de Slach oan de Little Muddy Creek.

Op 7 maaie 1877 kaam Kreupel Hart om yn súdeastlik Montana, doe't syn doarp oanfallen waard troch Amerikaanske troepen ûnder befel fan kolonel Nelson A. Miles. It stedsje Lame Deer, dat letter likernôch oardel kilometer nei it noardeasten ta ûntstie, is nei him ferneamd. Hjoed de dei is dat it haadplak fan it Noardlike Sjajinne Yndianereservaat.
Lame Deer

* Lame Deer (opperhaad) of Kreupel Hart († 1877), in opperhaad fan 'e Lakota
* Lame Deer (Montana), in plak yn 'e Amerikaanske steat Montana dat nei dat opperhaad ferneamd is
* John Fire Lame Deer (1903-1976), in foaroansteand Yndiaansk medisynman en it ûnderwerp fan it boek *Lame Deer, Seeker of Visions: the Life of a Sioux Medicine Man*, fan Richard Erdoes
* Archie Fire Lame Deer (1935-2001), in foaroansteand Yndiaansk medisynman en it ûnderwerp fan it boek *Gift of Power: The Life and Teachings of a Lakota Medicine Man*, fan Richard Erdoes
Kanaal fan Malta

It **Kanaal fan Malta** of de **Strjitte fan Malta**, is in seestrjitte yn de Middellânske See dy't Sisylje fan de eilânsteat Malta skiedt. It wetter is sa'n 90 kilometer breed en 120 km lang.

## Ut de skiednis
Yn de Twadde Wrâldoarloch wiene dêr seeslaggen en lei der in mynfjild om befoarrieding fan it eilân te behinderjen. Earder wiene der seeslaggen tusken de Ridders fan Malta en Ottomaanske piraten, en ek yn de Punyske Oarloggen.
Rita Cardinale

**Rita Cardinale**, echte namme ûnbekend (Boedapest, 22 febrewaris 1975), is in rêstend Hongaarsk neakenmodel, pornografysk aktrise en pornoregisseur, dy't dy't ek wol gebrûk makke fan 'e artystenammen Rita Geil, Rita Szábo, Rita Diamond, Rita Sušić en Bianca Ascari. Hja sette yn 1997 útein mei in karriêre as pornoaktrise, wêrby't hja sawol foar Jeropeeske as Amerikaanske studio's wurk. Yn 2004 loek Cardinale har út 'e pornoyndustry werom.

## Libben en karriêre
Cardinale waard yn 1975 berne yn 'e Hongaarske haadstêd Boedapest. Se makke yn 1997 mei 22 jier har debút yn in pornografyske film. Neffens de Internet Adult Film Database (IAFD) spile hja neitiid yn totaal yn 38 pornofilms. Yn 't earstoan wurke hja benammen gear mei de Frânske regisseur Pierre Woodman, foar it Sweedske Private-label, lykas yn 'e film *[[Tatiana 1]]*, út 1997.

Fierders wurke Cardinale ek foar oare Jeropeeske filmstudio's, lykas it Frânske Vidéo Marc Dorcel. Letter yn har karriêre wie se yn 't spier foar Amerikaanske labels, lykas Evil Angel, Anabolic Video en Elegant Angel. Tusken 1998 en 2001 regissearre Cardinale eigenhandich fjouwer pornofilms foar de minder bekende studio's XY Video en VCX. Uteinlik loek se har yn 2004 foargoed út 'e pornoyndustry werom.

## Lichemsskaaimerken
Cardinale is blank en hat swart hier en blauwe eagen. Neffens har offisjele opjefte is se 1.67&nbsp;m lang, en hie se ûnder har karriêre in gewicht fan 59&nbsp;kg. Se hat kupmaat 34C, dêr't se in boarstfergruttingsoperaasje foar ûndergien hie. Cardinale hat tatoeaazjes noch piercings.

## Keppelings om utens
* Biografy en filmografy fan Rita Cardinale yn 'e ''Internet Movie Database'' (IMDb)
* Biografyske gegevens en filmografy fan Rita Cardinale yn 'e ''Internet Adult Film Database'' (IAFD)
* Biografyske gegevens fan Rita Cardinale op ''FreeOnes''
Read Hynder

**Read Hynder** (Lakota: *Tȟašúŋke Lúta*, útspr.: [tˣa'ʃũ:ke 'lu:ta], likernôch: "tchasjûûnke lûûta"); Ingelske oersetting: *Red Horse*; op 'e noardlike Grutte Flakten (Feriene Steaten), 1822 – yn it Cheyenne River Yndianereservaat (Súd-Dakota), 1907) wie in opperhaad fan 'e Lakota, in Yndiaansk folk fan 'e Grutte Flakten fan Noard-Amearika. Hy waard benammen bekend om't er yn 1876 meifocht yn 'e ferneamde Slach oan de Little Bighorn en dêr letter yn detail ferslach fan die.

## Libben
Read Hynder waard yn 1822 berne yn it noardlike diel fan 'e Grutte Flakten fan Noard-Amearika, mooglik yn 'e Dakota's, Nebraska, Wyoming of Montana. Hy wie in opperhaad fan 'e Minnikonzjû (*Mnikȟówožu*), in substamme fan 'e Lakota. Read Hynder troude twaris en hie trije bern.

Under de Grutte Sû-Oarloch fan 1876 focht er op 25 en 26 juny 1876 mei yn 'e ferneamde Slach oan de Little Bighorn, yn it suden fan Montana, wêrby't in grut diel fan it Amerikaanske 7e Kavaleryrezjimint fan luitenant-kolonel George Armstrong Custer besingele en oan 'e lêste man ta útrûge waard troch in koälysje fan Lakota, Noardlike Sjajinnen en Noardlike Arapaho.

Read Hynder fierde yn dy slach 150 Minnikonzjû-krigers oan, en wie sawol behelle yn it ôfslaan fan 'e oanfal fan it kavalerydetasjemint fan majoar Marcus Reno, oan 'e súdkant fan it Yndiaanske doarp, as yn 'e striid tsjin Custer sels, oan 'e noardkant. Nei't Custer syn mannen op 'e flecht jage wiene, rekke Read Hynder belutsen yn man-tsjin-mangefjochten doe't Kompanjy I fan kaptein Myles Keogh troch de Lakota ûnder de foet rûn waard. Neffens Read Hynder hied er dêrby ferskate patroangurdlen mei munysje bútmakke. 

Neitiid joech Read Hynder him yn it foarjier fan 1877, krekt as de measte oare lieders fan 'e Lakota, oer oan 'e Amerikaanske autoriteiten. Hy fêstige him mei de rest fan 'e Minnikonzjû yn it Cheyenne River Yndianereservaat fan Súd-Dakota. Yn 1881 makke er 41 tekenings oer it ferrin fan 'e Slach oan 'e Little Bighorn, en letter joech er der by fraachpetearen ferskate detaillearre beskriuwings fan. Read Hynder stoar yn 1907, yn 'e âlderdom fan 85 jier.

## Keppelings om utens
* Rodney G. Thomas, ''Indian Casualties According to Red Horse'' (pdf-bestân)
* ''Red Horse - Miniconjou Chief'', op FirstPeople.us
Richard Gibson (akteur)

**Richard Gibson** (Kampala, 1 jannewaris 1954) is in Britsk akteur. Hy is fral bekend fan syn rol as  Gestapo-ofsier *Herr Otto Flick* yn de Britske komedyrige *[['Allo 'Allo!]]*.

Yn 1970 wie er te sjen yn syn earste grutte film yn de rol fan Marcus, *The Go-Between*, in romantysk drama. Dêrnei hie er in rol yn in minisearje op de telefyzje en yn 1973 spile er in jonge ferzje fan it personaazje Anthony Farrant yn de film *England Made Me* en hie er rollen yn oare tillefyzjerigen, ûnder oaren *The Children of the New Forest*, ear't er de rol fan Herr Otto Flick op him naam yn 1982 yn de *pilot* fan de searje 'Allo 'Allo!. Dêrnei folgen fan 1984 ôf oan acht seizoenen. Yn 1992 wie er foar it lêst Herr Otto Flick, it personaazje waard it seizoen dêrnei troch in oare akteur spile.

Neist dy rol hie er net in protte oare rollen. Ek nei it ophâlden mei 'Allo 'Allo! ferskynde Gibson net folle mear yn oare rollen op tillefyzje.

Hy spile njonken film en tillefyzje ek rollen yn it teäter. Nei't 'Allo 'Allo! dien wie en er it teäter yngie, spile er fannijs de rol fan Herr Otto Flick. Yn dy foarstellings wiene Herr Otto Flick en de akteur ek fan in oare kant te sjen, bygelyks as fioelist.
Gemeenteriedslid

In **gemeenteriedslid**, yn 'e sprektaal gauris ôfkoarte ta **riedslid**, is in keazen folksfertsjintwurdiger binnen in gemeente. Alle gemeenteriedsleden fan ien gemeente mei-inoar foarmje de gemeenterie. De funksje fan in gemeenteriedslid op gemeentlik nivo is yn Nederlân ferlykber mei dy fan Twadde-Keamerlid op lanlik nivo en dy fan lid fan 'e Provinsjale Steaten op provinsjaal nivo. Krekt sa't in Twadde-Keamerlid tafersjoch hâldt op it regear fan Nederlân, en in lid fan 'e Provinsjale Steaten op it provinsjaal bestjoer dat troch Deputearre Steaten útoefene wurdt, sa hâldt in gemeenteriedslid tafersjoch op it belied fan it Kolleezje fan Boargemaster en Wethâlders, dat de útfierende macht binnen in gemeente hat. 

Gemeenteriedsleden wurde troch alle kiesgerjochtige boargers keazen by gemeenteriedsferkiezings, dy't yn Nederlân ienris yn 'e fjouwer jier holden wurde. Ornaris binne gemeenteriedsleden lid fan in politike partij. Faak is dat in lanlike partij, mar fral yn lytsere gemeenten wurde ek in protte gemeenteriedsleden keazen dy't pleatslike listen fertsjintwurdigje.
Wjerljochtlieder

In **wjerljochtlieder** of **-gelieder** of in **tongerlieder** is in metalen stange of tried of in oar foarwerp fan metaal dat opsteld of fêstmakke is boppe-op in heech bouwurk, in skip of sels in beam, en dat yn ferbân stiet mei de ierde. De meast brûkte metaalsoarten foar it meitsjen fan sokke lieders binne koper en aluminium. De bedoeling dêrfan is dat it wjerljocht, de elektrisiteit oer it metaal fan 'e wjerljochtlieder nei de ierde ta laat wurde sil, sadat brân foarkomd wurde kin. Om't it om wjerljocht giet, en it systeem neat mei de tonger te krijen hat, is de term 'tongerlieder' eins in misliedende beneaming. 

Dejinge dy't beskôge wurdt as útfiner fan 'e wjerljochtlieder, is de Amerikaanske steatsman en wittenskipper Benjamin Franklin, dy't op 15 juny 1752 ûnder in tongerbui in eksperimint útfierde mei in draakje en in wiet draakjetou. Yn Nederlân waard de earste wjerljochtlieder yn 1782 troch Cornelis Krayenhoff op 'e toer fan de Grutte of Martinitsjerke yn Doesburch set. Behalven op tuorren wurde wjerljochtlieders ek faak op pleatsen mei in reidtek oanbrocht, hoewol't de mienings ferskille oer de fraach oft it ferstannich is om sokke apparaten te brûken. Tsjinstanners fine dat wjerljochtlieders krekt wjerljocht oanlûke om't se fan metaal binne, en dat men dêrom mear gefaar rint as men in wjerljochtlieder oanbringt as at men dat net docht.
David Kaufman

**David Kaufman** (St. Louis, 23 july 1961) is in Amerikaansk akteur.

## Keppelings om utens
* David Kaufman yn de IMDb
*  Webside David Kaufman
Fokker C.I

De **Fokker C.I** wie in Dútsk ferkenningsfleantúch, in twadekker dy't oan de ein fan de Earste Wrâldkriich ûntwurpen waard. It wie feitlik in fergrutte Fokker D.VII-jager mei in 138&nbsp;kW (185&nbsp;hk) BMW III-motor. De C.I waard ûntwurpen foar it Dútske leger, mar waard net ynset yn de oarloch. It slagge Anthony Fokker en smokkelje ûnderdielen út Dútslân wei nei Nederlân yn de tiid fan de wapenstilstân.

## Untjouwing
It prototype, **V.38**, waard teste yn Schwerin en fuortendaliks yn produksje naam. Nei de wapenstilstân gie de produksje fierder yn Nederlân.

## Brûkers
Nei't 16 C.I's besteld wiene yn febrewaris 1919 kaam it tastel yn Nederlânske tsjinst. De Sowjet-Uny kocht 42 C.Is. De C.I's tsjinnen as ferkennings- en treningsfleantúch. De lêste C.I tsjinne oant yn 1936.

; 
* Keninklike Deenske Loftmacht
;  Dútske Keizerryk
* Luftstreitkrafte
; 
* Keninklike Marine
* Keninklike Loftmacht
; 
* Amerikaanske Marine - Twa tastellen kocht troch de US Navy yn 1921.
;  Sowjet-Uny
* Loftmacht fan de Sowjet-Uny

## Farianten
;V 38
:Prototype.
;C.I
:Twasits ferkenningsfleantúch, mei in 138&nbsp;kW (185&nbsp;hk) BMW IIIa motor.
;C.Ia
:Ferbettere ferzje.
;C.IW 
:Eksperimintele fleanboat.
;C.II 
:Trijesits passazjiers/transportferzje, mei in 138&nbsp;kW (185&nbsp;hk) BMW IIIa motor. 
;C.III 
:Twasits treningsferzje fan de C.I, mei in 164&nbsp;kW (220&nbsp;hk) Hispano-Suiza 8B motor. Sjoch foto ynfoboks.

## Spesifikaasjes (Fokker C.I)
;Algemien
*Bemanning: 2
*Lingte: 7,23 m
*Spanwiidte: 10,5 m
*Hichte: 2.87 m
*Fleugeloerflak: 26.3 m²
*Gewicht leech: 855 kg
*Maks. gewicht: 1.255 kg

;Oandriuwing
*1 BMW IIIa 6-syl. wetterkuolle linemotor fan 138 kW

;Prestaasjes
*Topfaasje: 175 km/o
*Fleanberik: 320 km
*Plafond: 4000 m

;Bewapening
*1 × fêst masinegewear foar
*1 × beweegber masinegewear efter
* Oant 50 kg (110 lb) oare lading (bom, hângranaten)
Michael J. Fox

**Michael J. Fox** (eins, folút: **Michael Andrew Fox**; Edmonton (Alberta), 9 juny 1961) is in Kanadeesk akteur dy't de Amerikaanske nasjonaliteit oannommen hat.

## Keppelings om utens
* Michael J. Fox yn de IMDb
*  Webside Michael J. Fox
Benjamin Hodgson

**Benjamin Hodgson** (folút: **Benjamin Hubert Hodgson**; Philadelphia, 30 juny 1848 – oan 'e rivier de Little Bighorn (Montana), 25 juny 1876) wie in Amerikaansk militêr fan etnysk Ingelsk komôf, dy't yn 'e Grutte Sû-Oarloch fan 1876 focht. Hy tsjinne by it Amerikaanske 7e Kavaleryrezjimint, en sneuvele yn 'e ferneamde Slach oan de Little Bighorn.

## Libben
Hodgson waard yn 1848 berne yn Philadelphia, yn 'e Amerikaanske steat Pennsylvania, as de soan fan Joseph B. Hodgson († 1893) en dy syn frou Mary (1820-1885). Hy studearre oan 'e Amerikaanske Militêre Akademy te West Point, dêr't er yn 1870 slagge foar syn eksamens. Neitiid waard er mei de rang fan twadde luitenant tafoege oan it Amerikaanske 7e Kavaleryrezjimint, dat doe noch legere wie yn Fort Riley, yn Kansas, mar fan 1873 ôf yn Fort Abraham Lincoln, yn Noard-Dakota.

Hodgson waard oansteld as ûnderbefelhawwer fan B Kompanjy, ûnder kaptein Thomas McDougall. Hy miste de Yellowstone-ekspedysje fan 1873 om't er doe yn detasjearre tsjinst wie, mar naam al diel oan 'e kontroversjele Ekspedysje nei de Black Hills, dêr't goud fûn waard, wat oanlieding joech ta de Goudkoarts fan de Black Hills.

Under de Grutte Sû-Oarloch, tsjin 'e Lakota, Noardlike Sjajinnen en Noardlike Arapaho, naam Hodgson diel oan 'e simmerkampanje fan 1876, wêrby't it 7e Kavaleryrezjimint in grut Yndiaansk doarp oan 'e igge fan 'e rivier de Little Bighorn, yn súdlik Montana, oanfoel. Yn dy Slach oan de Little Bighorn kaam de fjildkommandant fan it rezjimint, luitenant-kolonel George Armstrong Custer, mei fiif kompanjyen soldaten om doe't se besingele rekken troch de Yndianen.

B Kompanjy waard dy deis yn reserve holden en moast de bagaazjetrein fan it rezjimint beskermje; Hodgson, lykwols, waard as waarnimmend adjudant tafoege oan it detasjemint besteande út trije kompanjyen dat ûnder majoar Marcus Reno de Yndianen út it suden wei oanfoel. Custer en syn ofsieren hiene ferwachte dat de Yndianen fan ruten spylje soene sadree't se de kavalery gewaar waarden, mar it doarp wie folle grutter as dat se tocht hiene. Doe't Reno en syn mannen de rivier oerstieken en de oanfal ynsetten, streamden de krigers derta'n út om 'e striid oan te gean. Troch de nûmerike oermacht moast Reno al rillegau tebekwike nei de stripe strewelleguod by de rivier lâns. Doe't de weromtocht útrûn op in gaoatyske flecht tebek oer de rivier, kaam Hodgson om by it oerstekken fan 'e furde.

Mei't er in populêr ofsier wie ûnder de manskippen, weage sersjant Benjamin C. Criswell syn eigen libben om it stoflik omskot fan Hodgson op te heljen wylst er troch de Yndianen besketten waard. Dêrfoar waard him neitiid de Medal of Honor takend, de heechste Amerikaanske militêre ûnderskieding. Nei de slach waard Hodgson earst op it slachfjild begroeven, mar yn 1877 waard syn stoflik omskot oerbrocht nei Philadelphia, dêr't it werbegroeven waard op it Laurel Hill Begraafplak. Hodgson syn bûshorloazje, dat er blykber by de furde ferlern wie, waard neitiid oantroffen yn it Yndiaanske kamp en weromjûn oan syn famylje.
Barbara Molat

**Barbara Molat** (mooglik har echte namme) (23 jannewaris 1973), is in rêstend Hongaarsk neakenmodel en pornografysk aktrise, dy't yn 'e jierren njoggentich aktyf wie. Har namme waard ek wol (mis)stavere as Barbara Molath, en hja hat ek wol wurke ûnder de artystenammen Barbara Tai, Rachel en Nastya.

## Libben en karriêre
Molat waard yn 1973 berne yn Hongarije. Nei't se yn 1995 ûntdutsen wie troch de Frânske pornoregisseur Pierre Woodman, makke se noch datselde jiers har debút yn in pornografyske film. Neffens de Internet Adult Film Database (IAFD) spile Molat neitiid yn in stik as tsien films, wêrfan't de measten útbrocht waarden troch it Sweedske Private-label.

Dêrby wurke se ferskate kearen gear mei Woodman, lykas yn 'e film *[[The Tower 2]]* (1995). Fierders spile Molat ek yn 'e film *Junge Debutantinnen 2: Sommer Sex und Heiße Mädchen*, fan 'e Dútske studio Videorama, en yn *World Sex Tour 5*, fan 'e foaroansteande Amerikaanske produsint Anabolic Video. Yn 1997 loek hja har út 'e pornoyndustry werom.

## Keppelings om utens
* Biografy en filmografy fan Barbara Molat yn 'e ''Internet Movie Database'' (IMDb)
* Biografyske gegevens en filmografy fan Barbara Molat yn 'e ''Internet Adult Film Database'' (IAFD)
Martin Schröder

**Johan Martin Schröder** (Amsterdam, 13 maaie 1931 - Noordwijk, 2 oktober 2024) wie in piloat en oprjochter fan de twadde Nederlânske loftfeartmaatskippij nei de KLM, Martinair. By de oprjochting yn 1958 hjitte dy noch Martin's Air Charter.
 
Yn 1998 nam er - 40 jier nei de oprjochting - ôfskied as presidint-direkteur fan Martinair. Aart van Bochove folge him op yn dy funksje.
 
Fan septimber 1975 oant septimber 1976 wie Schröder foarsitter fan AMREF Flying Doctors Nederlân. Yn 1981 waard er earelid fan dy organisaasje.

Marc Schröder, syn soan, stichte yn 'e mande mei Michiel Muller de ûnbemanne benzinestasjonkeatling Tango en de pechhelptsjinst Route Mobiel (2004).

Schröder stoar yn 2024, hy waard 93 jier.
Bûnte Earn

**Bûnte Earn** (Lakota: *Waŋblí Glešká*, útspr.: ['wãbli: 'ɡleʃka:], likernôch: "ûangblii glesjkaa"; Ingelske oersetting: *Spotted Eagle*; op 'e noardlike Grutte Flakten (Feriene Steaten), 1834 – yn it Cheyenne River Reservaat (Súd-Dakota), nei 1891) wie in Yndiaanske kriger en in opperhaad fan 'e Sâns&nbsp;Arks-Lakota dy't yn 1876 meifocht yn 'e ferneamde Slach oan de Little Bighorn.

## Libben
Bûnte Earn waard yn 1834 berne yn it noardlike diel fan 'e Grutte Flakten fan Noard-Amearika, mooglik yn 'e Dakota's, Nebraska, Wyoming of Montana. Hy wie in foaroansteande haadman fan 'e Sâns Arks (*Itázipčho*), in substamme fan 'e Lakota.

Oer him is bekend dat er ûnder de Grutte Sû-Oarloch in groepke Sâns Arks oanfierde dat op 25 en 26 juny 1876 dielnaam oan 'e ferneamde Slach oan de Little Bighorn, wêrby't in grut diel fan it Amerikaanske 7e Kavaleryrezjimint fan luitenant-kolonel George Armstrong Custer besingele en oan 'e lêste man ta útrûge waard troch in koälysje fan Lakota, Noardlike Sjajinnen en Noardlike Arapaho.

Neitiid sil Bûnte Earn him yn it foarjier fan 1877 mei de measte oare Lakota oerjûn hawwe oan 'e Amerikaanske autoriteiten. Yn 1881 wurdt er neamd yn 'e rantsoenearringsdokumintaasje yn it Standing Rock Yndianereservaat fan Súd-Dakota, dêr't er doe yn mids july fan dat jier lieding joech oan in troep fan 402 persoanen. Tsjin augustus wurdt er lykwols net mear neamd yn 'e rantsoenearringsdokuminten, en it tinken is dat er doe mei in lytsere groep lju ferfearn wie nei it oangrinzgjende Cheyenne River Yndianereservaat, dêr't de measte Sâns Arks har nei wennen setten.

Yn Cheyenne River waard de rantsoenearringsdokumintaasje min byholden, en tusken 1877 en 1886 hielendal net, mar yn 'e útslach fan 'e Amerikaanske folkstelling fan 1886 wurdt Bûnte Earn yndie neamd as bewenner fan it Cheyenne River Reservaat. By dy gelegenheid joech er syn leeftyd op as 52 jier, wat betsjut dat er omtrint 1834 berne wêze moat. Om't er by de folkstelling fan 1891 noch hieltyd yn it Cheyenner River Reservaat wenne, stiet fêst dat er doe noch libbe. It is ûnbekend wannear't er stoarn is.

## Oare persoanen mei deselde namme
It opperhaad Bûnte Earn fan 'e Sâns Arks moat net betize wurde mei ferskate oare Lakota-krigers dy't deselde namme hiene:
*Bûnte Earn syn soan droech deselde namme as syn heit, en waard yn 'e Amerikaanske registraasje omskreaun as *Spotted Eagle, Jr.*;
*Der wie ek in Hûnkpapa-kriger dy't Bûnte Earn hiet en yn 1823 berne wie. Dy man focht nei alle gedachten ek yn 'e Slach oan de Little Bighorn, en wiek yn elts gefal yn 1877 út nei Kanada mei de medisynman Sittende Bolle. Yn 1881 hearde er ta de selskipslju fan Sittende Bolle doe't dy weromkearde út ballingskip en him oerjoech oan 'e Amerikanen, wêrnei't er (op 'e nij mei Sittende Bolle) oant maaie 1883 as kriichsfinzene fêstholden waard yn Fort Randall. Tsjin 1885 libbe er as lid fan 'e troep fan Sittende Bolle yn it Standing Rock Reservaat.
*In fjirde Bûnte Earn hearde ta de Minnikonzjû-Lakota yn it Cheyenne River Reservaat. Dizze kriger hold him ûnder de Grutte Sû-Oarloch fan 1876 ôfsidich, en focht net mei tsjin 'e Amerikanen.
Yuki

"**Yuki**" of "**Jûky**" hat yn de Wikipedy ferskate betsjuttings:

## Folkekunde
* Jûky (folk) (Ingelsk: *Yuki* of *Ukiah*), in Yndiaansk folk út 'e Amerikaanske steat Kalifornje
** Jûky (taal) (Ingelsk: *Yuki* of *Ukiah*), de útstoarne taal fan dat folk
*** Jûkiaanske talen, in lytse taalgroep dêr't dy taal ta heart
* Jûky (folk yn Bolivia) (Spaansk: *Yuqui*), in Yndiaanske folk yn Bolivia
** Jûky (taal yn Bolivia) (Spaansk: *Yuqui*), de taal fan dat folk

## Geografy
* Yuki (Jinseki, Hiroshima), in plak yn it distrikt Jinseki, yn 'e Japanske prefektuer Hiroshima
* Yuki (Saeki, Hiroshima), in plak yn it distrikt Saeki, yn 'e Japanske prefektuer Hiroshima
* Yuki (Ibaraki), in plak yn 'e Japanske prefekteur Ibariki
* Yuki (Tokushima), in plak yn 'e Japanske prefektuer Tokushima
* Yuki (Noard-Koreä), no offisjeel 'Songbong', in wyk fan 'e stêd Rason, yn Noard-Koreä

## Persoanen
* Yuki (foarnamme), in Japanske foarnamme
* Yuki (efternamme), in Japanske efternamme
* Yūki (Japanske clan), in Midsiuwske Japanske clan
* Yuki (kickboxer), Japansk kickboxer
* Yuki (sjongster), Japansk sjongster
* Yuuki (muzikant), Japansk muzikant
* Yu~ki, Japansk muzikant
Jûky (taal)

It **Jûky** (Ingelsk: *Yuki* of *Ukiah*; Jûky: *Ukomno’m*) is in útstoarne taal dy't sprutsen waard troch de Jûky, in lânseigen Yndiaanske etnyske groep út it noarden fan 'e Amerikaanske steat Kalifornje. It taalgebiet fan it Jûky lei oarspronklik yn 'e krite fan 'e Ielrivier, mar waard letter beheind ta it Round Valley Yndianereservaat. De lêste memmetaalsprekker fan it Jûky kaam om 1990 hinne te ferstjerren. Oant 2007 ta waard der gjin war dien om 'e taal nij libben yn te blazen.

Fan it Jûky wurdt yn 'e regel tocht dat it yn 'e fierte besibbe is oan it Wappo, in oare útstoarne taal út noardlik Kalifornje. Tegearre foarmje it Jûky en it Wappo de Jûkiaanske talen. It Jûky hie trije dialekten, te witten: it Noardlik Jûky of Round Valley-Jûky, it Kust-Jûky en it Hûtsjnom (*Huchnom*) of Clear Lake-Jûky. Dy dialekten ferskilden nochal wat, en al wiene se teminsten foar in diel ûnderling fersteanber, dochs wurde se troch guon taalkundigen as selsstannige talen beskôge.

Ien fan 'e meast opfallende skaaimerken fan it Jûky wie dat it in oktaal telsysteem hie (mei as basis it getal 8), yn tsjinstelling ta de measte oare talen fan 'e wrâld, dy't in desimaal telsysteem hawwe (mei as basis it getal 10). Dat kaam om't de Jûky net de tsien fingers telden, mar de acht romten tusken de fingers fan beide hannen yn. Fierders omfieme it Jûky ek in wiidweidige wurdskat foar de floara fan it heitelân fan 'e Jûky, it tsjintwurdige Mendocino County, yn noardlik Kalifornje.

## Keppelings om utens
*Beskriuwing fan it Jûky op ''Ethnologue''
Jûkiaanske talen

De **Jûkiaanske talen** (ek wol stavere as **Yukiaanske talen**) of **Jûky-Wappo-talen** foarmje in lytse taalfamylje, wêrfan't de talen foarhinne sprutsen waarden yn it noarden fan 'e Amerikaanske steat Kalifornje. Dizze kloft bestie út twa út 'e fierte oaninoar besibbe talen, it Jûky en it Wappo, dy't no beide útstoarn binne.

## Underferdieling
De Jûkiaanske talen besteane út twa talen:
* Jûky
* Wappo

It Jûky bestie út trije dialekten (Noardlik Jûky, Kust-Jûky en Hûtsjnom), dy't soms as selsstannige talen beskôge wurde. It Wappo waard yn fjouwer ûnderskate dialekten yn 'e Napa-delling sprutsen, mei in fyfde dialekt yn in eksklave oan Clear Lake. 

## Skiednis
It Jûky en it Wappo ferskilden sterk op sawol grammatikaal as leksikaal mêd. As etnyske groepen hiene de Jûky en de Wappo ek tige ûnderskate kultueren, en sels harren fysike eigenskippen wykten sterk faninoar ôf. It is sadwaande dúdlik dat de beide talen inkeld út 'e fierte oaninoar besibbe wiene. Dy foarûnderstelling hat laat ta it ûntstean fan ferskate teoryen oer it presize aard fan 'e ûnderlinge relaasje fan talen.

Yn 'e mande mei de Sjûmasjyske talen en mooglikerwize de guon talen fan it Kalifornysk Skiereilân, lykas it Waikoery, hearden de Jûkiaanske talen ta de âldste taalfamyljes dy't har yn Kalifornje fêstigen, foarôfgeande oan 'e oankomst fan 'e sprekkers fan 'e Penûtiaanske en Jûto-Azteekske talen, en wierskynlik sels fan 'e sprekkers fan 'e Hokaanske talen. Der besteane oanwizings dat it Jûky en it Wappo yn it twadde milennium f.Kr. útinoar gien binne. De Wappo-sprekkers kinne har dêrby fan 'e Jûky-sprekkers ôfskaat hawwe fanwegen de opmars fan 'e Pomo. Mar it is ek mooglik dat de sprekkers fan 'e beide talen har al as aparte folken yn noardlik Kalifornje nei wenjen set hawwe.

## Besibskip mei oare taalfamyljes
Taalkundigen hawwe yn it ferline besocht om 'e Jûkiaanske talen yn ferskate oare taalfamyljes yn te passen. Sa hat men besocht konneksjes oan te toanen mei û.m. de Penûtiaanske talen (dêr't dan ek de Jokûtsyske talen by ûnderbrocht wurde moatte soene), de Hokaanske talen en de Sûaanske talen. It is lykwols net slagge om sokke foarstellen mei súkses te bewizen.
Diana Pharaoh Francis

**Diana Pharaoh Francis** (Lincoln (Kalifornje), ±1967) is in Amerikaansk skriuwster fan fantasyromans. Hja is benammen bekend fan har *Path*-trilogy, wêrfan't it earste diel útkaam yn 2003.

## Libben en karriêre
Francis waard omtrint 1967 berne yn Lincoln, yn 'e Amerikaanske steat Kalifornje, dêr't se opgroeide op in feehâlderij. Mei seis jier learde se harsels om sûnder seal te hynsteriden, sadat se har heit-en-dy helpe koe om kij byinoar te driuwen. As se net op in hynder siet, wie Francis yn har jonkheid ek in fûleindich boekelêzer.

Nei't se de middelbere skoalle trochrûn hie oan 'e Oakmont High School yn Roseville, studearre Francis oan 'e Universiteit fan Kalifornje, Davis yn Davis, dêr't se in bachelortitel behelle yn kreätyf skriuwen. Dy sette se by in fierdere stúdzje oan 'e Steatsuniversiteit fan Iowa, yn Ames, om yn in mastergraad.

Neitiid behelle se in doktoraat yn 'e letterkunde oan 'e Ball Steatsuniversiteit yn Muncie (Indiana) mei in proefskrift oer froulike auteurs út it tiidrek foarôfgeande en ûnder de Amerikaanske Boargeroarloch (1858-1865) en hoe't yn 'e literêre wurken fan dy skriuwsters froulju portrettearre waarden. Dêrby lei Francis in link nei de Britske postkoloniale teory oer hoe't men lânseigen befolkingen yn 'e koloanjes ûnder de tomme hâlde moast.

Diana Pharaoh Francis is troud, en wennet mei har gesin yn 'e steat Montana. Hja is heechleararesse literatuer en skriuwen oan 'e Universiteit fan Montana-West, yn Dillon.

## Wurk
* *Path*-trilogy
** 2003 – *Path of Fate*
** 2004 – *Path of Honor*
** 2006 – *Path of Blood*
* *Crosspointe*-rige
** 2007 – *The Cipher*
** 2008 – *The Black Ship*
** 2009 – *The Turning Tide*
** 2010 – *The Hollow Crown*
* *Horngate Witches*-rige
** 2009 – *Bitter Night*
** 2010 – *Crimson Wind*
** 2011 – *Shadow City*
** 2012 – *Blood Winter*
* *Diamond City Magic*-trilogy
** 2014 – *Trace of Magic*
** 2015 – *Edge of Dreams*
** 2016 – *Whisper of Shadows*
** 2017 – *Shades of Memory*
** 2022 – *Scatter of Light*
* *Mission: Magic*-rige
** 2016 – *The Incubus Job*
** 2021 – *The Elf Job*
** 2021 – *The Pixie Job*
* *Everyday Disasters*-rige
** 2018 – *Putting the Fun in Funeral*
** 2023 – *Putting the Chic in Psychic*
** 2023 – *Putting the Ice in Nice*
* *Magicfall*-rige
** 2018 – *The Witchkin Murders*

## Keppelings om utens
*Offisjele webside fan Diana Pharaoh Francis
Hanadi Zakaria al-Hindi

**Hanadi Zakaria al-Hindi** (Arabysk: هنادي زكريا الهندي; Mekka, septimber 1978) is de earste profesjonele froulike piloat fan Saûdy-Araabje. 

## Libben en karriêre
Al-Hindi waard yn 1978 berne yn Mekka, de islamityske hillige stêd yn 'e Hidjas-regio fan westlik Saûdy-Araabje. Hja behelle har fleanbrevet en learde foar profesjoneel ferkearsfleander oan 'e Middeneastlike Akademy foar Kommersjele Loftfeart (*Middle East Academy for Commercial Aviation*) yn 'e Jordaanske haadstêd Amman. Op 15 juny 2005 slagge Al-Hindi dêre foar har eksamens. 

Neitiid tekene hja in tsienjierrich kontrakt om te fleanen foar de Kingdom Holding Company fan 'e Saûdyske prins Al-Waliid bin Talaal, foar wa't se syn priveefleantúch bestjoerde. Prins Al-Waliid wurdt rûnom beskôge as in foarstanner fan frouljusemansipaasje yn it aartskonservative Saûdy-Araabje, dêr't froulju net iens in auto bestjoere meie.

Om't der (noch) gjin wetten bestiene dy't froulju ferbeaen fleantugen te bestjoeren (mei't fan sokke wetten noch nea ferlet west hie), betelle prins Al-Waliid foar de oplieding fan Al-Hindi mei it spesifike doel om in froulike piloat yn 'e loft te krijen ear't de konservativen yn syn heitelân maatregels nimme koene om dat tsjin te kearen. Yn 2014 wist prins Al-Waliid syn piloate Al-Hindi sertifisearre te krijen om yn it Saûdyske loftrom te fleanen.
Nicolae Dică

**Nicolae Dică** (Pitești, 5 febrewaris 1980) is in  Roemeensk âld-proffuotballer.

## Libbensrin as spiler
Cămătaru spile yn de jeugd, fan 1998 oant 2000, by Dacia Pitești. Hy spile it grutste part fan syn karriêre foar de Roemeenske klups FC Argeș en Steaua Boekarest. Foar Steaua debutearre hy yn 2004, hy soe hjir 4 jier fuotbaljen bliuwe. Yn dizze jierren wint Dică yn 2005 en 2006 de Divizia A, de Roemeenske Earedifyzje.

## Nasjonale alvetal
Cămătaru spile 32 ynterlannen foar Roemeenje en sette dêryn 9 doelpunten. Hy makke syn debút foar it alvetal op 11 oktober 2003 tsjin Japan.

## Keppelings om utens
*  Nicolae Dică op romaniansoccer.ro.
Thomas French

"**Thomas French**" of "**Tom French**" hat yn 'e Wikipedy ferskate betsjuttings:

## Persoanen
* Thomas French (cricketer), (1821-1909) Ingelsk cricketer
* Thomas French (militêr), (1843-1882) Amerikaansk militêr
* Thomas French (fuotballer), (1859-1908) Ingelsk fuotballer
* Tom French (politikus), (1934) Noardiersk politikus
* Thomas French (sjoernalist), (1958) Amerikaansk sjoernalist
* Tom French (dichter), (1966) Iersk dichter
* Tom French (rugbyspiler), (1983) Ingelsk rugbyspiler

## Sjoch ek
* Tom French Cup, priis takend troch de New Zealand Rugby Union foar de Maöary-spiler fan it jier
Thomas Weir

* Thomas Weir (Skotsk militêr) (1599-1670), in Skotsk militêr en okkultist, eksekutearre foar hekserij
* Thomas Weir (Amerikaansk militêr) (1838-1876), in Amerikaansk militêr dy't yn 'e Slach oan de Little Bighorn focht
List fan ynfieringsdata fan 'e Gregoriaanske kalinder per lân

Dit is in **list fan ynfieringsdata fan 'e Gregoriaanske kalinder per lân**. Sjoch foar útlis it artikel oer de gregoriaanske kalinder.

At net oars oanjûn is, giet it om 'e oergong fan de Juliaanske kalinder nei de Gregoriaanske troch de siviele autoriteiten. Yn tsjerklike boarnen kin it wêze dat de Juliaanske kalinder langer oanholden is, benammen yn protestantske en eastersk-otterdokse hoeke. It histoarysk gebiet hoecht net oerien te kommen mei it notiidsk gebiet of lân. De kolom 'notiidsk lân' jout allinnich in logyske sykyngong.

## Sjoch ek
* Oergongskalinder
Fort Rice

**Fort Rice** (Lakota: *Psíŋ Otȟúŋwahe*, útspr.: [psĩ: otˣũ:wahe], likernôch: "psiing otchûûngwahee", "Doarp fan it Wylde Rys") wie fan 1864 oant 1872 in militêr fort fan it Amerikaanske Leger yn it Dakota-territoarium, op it grûngebiet fan wat letter de Amerikaanske steat Noard-Dakota wurde soe. It fort wie ferneamd nei James Clay Rice, in generaal út 'e Amerikaanske Boargeroarloch, en lei krapoan 50&nbsp;km besuden de hjoeddeistige stêd Mandan, yn wat no Morton County is. It stee fan it eardere fort hat no de (beskerme) status fan in 'steatshistoarysk plak' (*state historic site*), en stiet ûnder tafersjoch fan it Steatshistoarysk Genoatskip fan Noard-Dakota. It leit op 46°30′46″ noarderbreedte by 100°35′4″ westerlingte. Besikers kinne der oan dobben yn 'e grûn dy't oanfolle binne mei hoekmarkearrings sjen wêr't foarhinne de gebouwen stien hawwe.

## Keppelings om utens
*Offisjele webside fan it Steatshistoarysk Plak Fort Rice
Rint-mei-de-Stjerren

**Rint-mei-de-Stjerren** (Ingelske namme: **Walks-with-the Stars** of **One-Who-Walks-with-the-Stars**; op 'e noardlike Grutte Flakten (Feriene Steaten), ±1840 – yn Súd-Dakota, 1???) wie in Yndiaanske frou dy't yn 1876 meifocht yn 'e ferneamde Slach oan de Little Bighorn.

## Libben
Rint-mei-de-Stjerren waard omtrint 1840 berne yn it noardlike diel fan 'e Grutte Flakten fan Noard-Amearika, mooglik yn 'e Dakota's, Nebraska, Wyoming of Montana. Hja waard berne as lid fan 'e Oglala-substamme fan 'e Lakota, mar troude mei Kriehûn, in haadman fan 'e Brulee-Lakota.

Under de Grutte Sû-Oarloch fan 1876 focht Rint-mei-de-Stjerren op 25 en 26 juny 1876 mei yn 'e ferneamde Slach oan de Little Bighorn, yn it suden fan Montana, wêrby't in grut diel fan it Amerikaanske 7e Kavaleryrezjimint fan luitenant-kolonel George Armstrong Custer besingele en oan 'e lêste man ta útrûge waard troch in koälysje fan Lakota, Noardlike Sjajinnen en Noardlike Arapaho. 

Dêrby stiek en sloech Rint-mei-de-Stjerren yn it wetter fan Minneconjou Ford, in oerstekplak yn 'e rivier de Little Bighorn, twa Amerikaanske soldaten dea dy't dielnommen hiene oan Custer syn mislearre oanfal op it Yndiaanske doarp. Neffens tsjûgenissen fan oare by de fjildslach oanwêzige Yndianen murk Rint-mei-de-Stjerren ien fan dy beide soldaten op doe't se dwaande wie mei it byinoar driuwen fan 'e losrinnende kavaleryhynders. De ferwûne Amerikaan besocht nei de beskutting fan it strewelleguod ta te krûpen, mar Rint-mei-de-Stjerren pakte in stik driuwhout op en kneppele him dêrmei dea. 

It is net bekend wannear't Rint-mei-de-Stjerren stoarn is, mar nei alle gedachten sette se har letter, krekt as har man Kriehûn, nei wenjen yn it Rosebud Yndianereservaat yn it suden fan 'e Amerikaanske steat Súd-Dakota.

## Sjoch ek
*Bizonkeallepaadfrou
*Ferwegend Klaad
*Minnie Hollow Wood
*Tsjeppe Noas